Skoolskoene geskenk - Bolander Lifestyle
Home News Skoolskoene geskenk
Dis tyd om nie net voetspore nie, maar ook skoolskoene, agter te laat. Parel Vallei moes hul graad 12s van 2019 finaal groet na die laaste leerders ontwerp geskryf het. Vir dié groep was daar darem nog tyd vir ‘n laaste skoolfoto saam met net die tippie van die spreekwoordelike ysberg van skoolskoene wat PV se klas van 2019 agtergelaat het. Volgens tradisie sal die skoene nou geskenk word aan ‘n behoeftige skool in die Helderbergkom.
Previous articleNew recruits join the yellow family
Next article‘September bushes’ planted at Radloff Park
‘September bushes’ planted at Radloff Park OM DIE GESINDHEID VAN JESUS TE HÊ | Sakkie Parsons E-posbediening
OM DIE GESINDHEID VAN JESUS TE HÊ
Ek het eendag na ‘n Christelike program oor die radio geluister, waar hulle oor ‘n paar dinge in die Christendom gepraat het.
Onder andere het hulle gepraat oor die geval waar ‘n oudminister Adriaan Vlok die voete van mnr Frank Chikani gewas het.
Mense kon toe in skakel en vrae vra, of hulle opinies gee oor dit wat minister Vlok gedoen het.
Ek wil nou nie hier ingaan oor die redes waarom mnr Vlok gedoen het wat hy gedoen het nie, buiten om te sê dat ek dink dat dit volgens my ‘n mooi getuienis was van hoe ‘n kind van God behoort op te tree.
Wat my verstom het, was dat daar nie een persoon ingeskakel het wat volgens my die gesindheid van Jesus geopenbaar het nie en almal het die Bybel gekwoteer.
Dit bring my nou by dit wat ek vandag met jou wil deel.
Ons weet almal, so glo ek, dat Christene die gesindheid van Jesus aan die mense om ons ten toon moet stel.
Nou lyk dit vir my die meeste Christene weet nie naastenby wat die gesindheid van Jesus is, wat ek moet hê nie.
Jesus se gesindheid, Jesus se beeld , ja, Jesus se hele wese kan met een woord opgesom word en dit is LIEFDE.
Hierdie ‘ons’ wat Paulus hier van praat, is nie net ek, my gesin, familie, vriende en volk of ras, soos inbellers in daardie program wou glo nie.
Dit gaan nie net om my en my gesin, familie, vriende, volk en of ras nie.
Jesus het aan die kruis gaan hang vir die hele wêreld.
In die NLV lees vers 17 as volg:
So jy sien my vriend/vriendin:
As ek Jesus se gesindheid in my het, dan het ek Sy liefde in my.
Dan is ek nie net meer lief vir my en my gesin, familie, vriende, volk en of ras nie.
Dan kyk ek nie net meer na my en my gesin, familie, vriende, volk en of ras nie.
Dan onthou ek , dat ek ‘n opdrag gekry het om uit te voer en hierdie opdrag moet ek nie net teenoor my eie mense uitvoer nie maar teenoor alle mense wat ons Here my pad langs stuur.
Dan, met Jesus se gesindheid, of dan Jesus se liefde in my hart, is my en myne, nie
meer net my gesin, familie of my vriende of volk en of ras nie.
Dan, soos vir Jesus, gaan dit in my hart oor mense en soos vir Jesus maak dit dan nie
by my saak watter taal die mens praat of wat sy kleur is nie.
Vir my gaan dit dan daarom om deur my lewe Sy opdrag uit te voer.
In Markus 15:16 lees die opdrag as volg:
MRK 16:15 En Hy het vir hulle gesê: “Gaan die hele wêreld in en verkondig die evangelie aan die ganse mensdom.
Dan onthou ek ook wat my Jesus vir Sy volgelinge, met ander woorde ook vir my
gesê het kort voordat Hy vir die hele wêreld se mense na die kruis toe gestap het.
JHN 15:10 As julle my gebooie bewaar, sal julle in my liefde bly, net soos Ek die gebooie van my Vader bewaar en in sy liefde bly.
JHN 15:11 Dit het Ek vir julle gesê, dat my blydskap in julle kan bly en julle blydskap volkome kan word.
JHN 15:14 Julle is my vriende as julle alles doen wat Ek julle beveel.
Om dan af te sluit:
Hier is dan vir my die heerlike “cherry “op die koek.
Ek is ‘n disipel van Jesus en al die ander mense van al die ander nasies wat ons gelei het om disiples van Jesus te word is nie net my naaste nie maar in Christus my broers en my susters. Maak nie saak watter kleur, volk of ras hulle is nie.
Ek het mos gepraat van die “cherry” op die koek.
Wat maak my so opgewonde van hierdie groot verskeidenheid van my familie in Christus?
Lees net hier:
By al die wonderlikheid wat jy nou gelees het, deel ek saam met jou en my ander broers en susters in hul wye verskeidenheid nog dit ook.
Hulle is almal saam met jou en my mede-erfgenaam van Christus! En ons gaan almal
saam met Hom verheerlik word!
Natuurlik kan dit nie anders nie. Want, dit is ook wat Jesus se kruisdood vir ons almal bewerkstellig het en as ek sê almal, glo ek dat ek reg is, as ek “almal” in die wydste sin van die woord gebruik. Want, daar staan dit mos geskryf - en die NLV sê dit so mooi:
GAL 3:28 Omdat julle almal in Christus Jesus één is, kan julle nie langer teen mense diskrimineer omdat hulle Jood of Griek, slaaf of vry, man of vrou is nie.
GAL 3:29 Verder, omdat julle aan Christus behoort, is julle die nageslag van Abraham en dus erfgename van die belofte!
Een ding het ons Here my oor die jare baie duidelik geleer.
ROM 2:11 God het immers geen witbroodjies nie